text: Følg prinsesse-dåben på tv
  20 maj 2012 kl. 08.24
  Allerede fra middagstid sender både TV 2 og DR1 direkte fra Møgeltønder.
  Kl. 18 og 19,30 kan du opleve stemningen i Møgeltønder set med TV SYDs kameraer.
  Navnet er hemmeligt helt frem til, at den lille prinsesse skal have vand i håret omkring kl. 17, mens informationer om dåbskjole, faddere og gæster bliver offentliggjort lidt tidligere.
  Klokken 16 begynder dåbsgæsterne at ankomme til Møgeltønder Kirke, hvor også to af prinsessens storebrødre, tre-årige prins Henrik og ni-årige prins Felix, er døbt. Det var også her, at prins Joachim og prinsesse Marie blev gift i maj 2008 tæt på deres hjem på Schackenborg Slot.
  